9.+Skisser+tilbud+på+12+til+18+måneder.+Hva+er+kapasitet+på+kort+og+lang+sikt,+dvs+antallet+studenter

9. Skisser tilbud på 12 til 18 måneder. Hva er kapasitet på kort og lang sikt, dvs antallet studenter Med bakgrunn i forhandlingsmøtet 25.03. konkluderer vi med at Direktoratet ønsker et høyere antall samlingsdager per modul enn det vi benytter i det ordinære mastergradsløpet. Vi foreslår derfor følgende gjennomføringsmodell: Studentene organiseres i grupper på maks 30 studenter. Modulene gjennomføres med 4-6 samlingsdager per modul, fordelt på to samlinger. Mellom samlinger følges studenten opp på nett (It's learning) og av mentorer.

De fire modulene gjennomføres normalt på ca 18 måneder. Med den tidsrammen vi har fått for justering av tilbudet, er det ikke mulig å gi en eksakt tall for vår kapasitet. Det er sannsynlig at vi kan ta opp 3-4 grupper i løpet av høsten 2009, og et noe høyere antall i løpet av 2010. Disse estimatene må vi komme tilbake til når vi kjenner omfanget av den mentorskoleringen og skoleeieroppfølgingen Direktoratet ønsker.

De institusjonene som deltar i arbeidet med NTNUs mastergrad i skoleledelse, er motivert for og forpliktet til et langsiktig samarbeid innenfor fagområdet skoleledelse. Et langsiktig samarbeid om "rektorskolen" vil bli skrevet inn i samarbeidsavtalen som skal reforhandles i løpet av første halvår av 2009. Flere av nettverksinstitusjonene er i ferd med å øke sin faglige kapasitet innenfor skoleledelse gjennom nytilsettinger. Det er imidlertid noe uklart hvor lang tid slike prosesser kan komme til å ta.